**Studenac potiče profesionalnu izvrsnost žena - pobjednica prvog Kodira<ONA> izazova započela s programom mentorstva**

*Studenac je pobjednicu nagradio šestotjednim programom mentorstva te joj time pružio jedinstvenu priliku da sa Studenac Digital timom data inženjera i data znanstvenika radi na projektima iz područja prediktivne analitike unutar dinamičnog maloprodajnog sektora*

**Zagreb, 26. lipnja 2023. –** Studenac, jedan od vodećih maloprodajnih lanaca i lanac s najvećom mrežom trgovina u Hrvatskoj, proglasio je **Andreu Budić pobjednicom prvog Kodira<ONA> izazova** te je nagradio šestotjednim programom mentorstva pod vodstvom tima *data* znanstvenika i *data* inženjera Studenac Digitala, Studenčevog Centra izvrsnosti.Andrea je studentica Prirodoslovno-matematičkog fakulteta u Splitu koja se pokazala najuspješnijom u rješavanju natječajnog zadatka iz područja prediktivne analitike, a uključivao je predikciju prodaje pojedinih kategorija proizvoda.

Studenac Kodira<ONA> izazov po prvi je put organiziran ove godine s ciljem osnaživanja žena u profesionalnom razvoju u području digitalnih tehnologija i analitike podataka.

''Već sudjelujem u dnevnim zadacima Studenac Digital tima iako sam tek započela s programom mentorstva. Sretna sam jer iz prve ruke mogu vidjeti kako izgleda dinamičan radni dan *data* znanstvenika i *data* inženjera u Studencu. Vjerujem da ću, uz mentorstvo stručnjaka iz Studenca, nadograditi svoje postojeće vještine te usvojiti posve nova znanja. Zahvaljujem Studencu na pruženoj prilici, kao i profesorima na Prirodoslovno-matematičkom fakultetu u Splitu na poticaju za prijavu, a sigurna sam da bi svima bilo korisno imati još više ovakvih izazova*“*, naglasila je **Andrea Budić, pobjednica prvog Kodira<ONA> natječaja.**

Kroz svoj Centar izvrsnosti posvećen inovacijama i prediktivnoj analitici, Studenac u svom poslovanju koristi upravo **prediktivnu analitiku** s ciljem da cjelokupno **poslovanje učini još učinkovitijim i agilnijim**. Studenac Digital čini tim *data* inženjera i *data* znanstvenika koji se bave analizama podataka o proizvodima, kupcima i njihovim navikama, a sve s ciljem stjecanja dubljeg uvida u njihova ponašanja i ispunjavanja njihovih potreba. Stoga je i za rješavanje natječajnog zadatka bilo potrebno poznavati osnove prediktivne analitike i jednog od programskih jezika.

''Našu ćemo pobjednicu kroz program mentorstva uputiti u sve mogućnosti i izazove primjene prediktivne analitike unutar dinamičnog maloprodajnog sektora. Analiza podataka nam je važan alat za unaprjeđenje poslovanja, optimizaciju poslovnih procesa te približavanje našim kupcima i zadovoljavanje njihovih potreba. Siguran sam da će Andrei ovo iskustvo biti neprocjenjivo jer će imati priliku raditi u timu za obradu podataka trgovačkog lanca s najvećim brojem prodavaonica u Hrvatskoj, njih preko 1100“ , **izjavio je Marin Grgurev, Data science direktor u Studencu te dodao:** „Toliko veliki sustav prodajne mreže generira impresivnu količinu podataka. Da slikovito dočaram: ako bismo godišnju količinu podataka koju Studenac dobije iz cijelog sustava željeli pohraniti u word dokumentu, trebalo bi nam 10 milijuna pojedinačnih stranica. Želimo dobrodošlicu Andrei u naš tim te vjerujem da će kroz ovo mentorstvo steći nova znanja koja će joj zasigurno pomoći u daljnjem razvoju i usavršavanju“.

Natječaj Kodira<ONA> predstavljen je u ožujku ove godine, simbolično na Dan žena, čime je Studenac još jednom istaknuo brigu o zajednici u kojoj djeluje.

„Ove godine smo po prvi put pokrenuli Studenac Kodira<ONA> izazov s ciljem da potaknemo i nagradimo izvrsnost žena, te smo ponosni da smo to i uspjeli. Jako smo zadovoljni odazivom na natječaj, zaprimili smo velik broj prijava, a naposljetku se Andrea pokazala najuspješnijom. Vjerujemo da će joj naš program mentorstva uvelike pomoći u stjecanju praktičnog znanja. Odlučni smo nastaviti razvijati ovaj projekt iz godine u godinu, kako bismo ga učinili još uspješnijim. Cilj nam je i dalje nastaviti poticati profesionalni razvoj žena, pružajući im podršku da ostvare svoje ciljeve i da na taj način svi zajedno pridonesemo pozitivnim promjenama u društvu'', istaknula je **Tea Werner, voditeljica projekata inovacija u Studencu i Kodira<ONA> izazova.**

**Kontakt za medije:**

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

Ružica Ilak, Pragma komunikacije za Studenac

+385 91 118 6186

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, a u 2023. lanac Strahinjčicu, te je sada prisutan na nacionalnom nivou. Studenac trenutačno zapošljava gotovo 6000 djelatnika, ima više od 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).